laion/Wikipedia-Exotic huggingface dataset:
חברת הרשת הפדרלית

חברת הרשת הפדרלית, רשמית חברת הרשת הפדרלית - רשתות רוסיות (ברוסית: Федеральная сетевая компания — Россети; בעבר חברת הרשת הפדרלית של מערכת האנרגיה המאוחדת (ברוסית: Федеральная сетевая компания Единой энергетической системы) היא חברת אנרגיה בבעלות המדינה הממוקמת במוסקבה, רוסיה. זוהי חברת רשת ההולכה הגדולה במדינה ומהווה חברה ציבורית, המעבירה חשמל ומספקת אותו למרבית מגזרי המשק ברוסיה ופעילותה כוללת הולכה, הַשׁנָאָה, חלוקה, אספקה ומכירת החשמל ללקוחות. החברה רשומה בבורסות מוסקבה (בעבר גם נסחרה בלונדון) ובשנים 2013-2023, 80.13% ממניותיה היו מצויים בבעלות רוס-סטי. בינואר 2023, חברת רוס-סטי פורקה תוך מיזוג מספר חברות הולכת חשמל ליצירת "חברת הרשת הפדרלית - רשתות רוסיות". בשנת 2001, ממשלת רוסיה ערכה רפורמה במערכת האנרגיה המאוחדת של רוסיה ליצירת רשת אנרגיה לאומית מאוחדת, הכוללת מערכת קווי תאגיד המאחדים את רוב האזורים במדינה. לצורך הפעלתה הוקמה חברת הרשת הפדרלית, בהחלטה שלאחר מכן אישרה הממשלה קריטריונים לזיהוי קווי ההולכה העיקריים של החשמל. בנובמבר 2001, דירקטוריון מערכת האנרגיה המאוחדת הגדיר את שלבי יצירת החברה החדשה. זו הוקמה ב-25 בינואר 2002 כחברת בת של מערכת האנרגיה המאוחדת. תקציבה עמד על 127 מיליארד רובל. היא נרשמה ב-25 ביוני 2002. ב-1 ביולי 2008, החברה הפכה לחברה עצמאית. במקביל, נוצרה חברת תפעול אחת על ידי מיזוג עם 54 חברות המפעילות מערכות העברה של שירותי חשמל אזוריים לשעבר. היא השתלטה גם על שאר הנכסים של מערכת האנרגיה המאוחדת שפורקה. בנובמבר 2012 הועברו רוב מניות החברה (79.55%) לחברת האחזקות בשליטת המדינה רוס-סטי. החברה מחזיקה, מפעילה ומפקחת על 142,000 קילומטרים (88,000 מיל) של רשתות הולכת חשמל ברוסיה. היא מספקת גם שירותים לשוק החשמל הסיטונאי ברוסיה. עד 200, היא החזיקה 8.57% ממניות חברת האנרגיה אינטר RAO. על פי התקנות, ממשלת רוסיה צריכה לשלוט על לפחות 75% פלוס נתח אחד בחברה. נכון ל-31 בדצמבר 2017, היא שלטה ב-80.13% באמצעות חברת האחזקות רוס-סטי ו-0.59% באמצעות הסוכנות הפדרלית לניהול רכוש המדינה ואילו 19.28% היו בבעלות בעלי מניות מיעוט. מניות אלה נסחרות באופן חופשי בבורסה במוסקבה ובלונדון. בינואר 2023, הממשלה הפדרלית קידמה מיזוג של חברת רוס-סטי עם החברות DVEUK-ENES, TMS, KMS וחברת הרשת הפדרלית ליצירת החברה המאוחדת רוס-סטי. אתר האינטרנט הרשמי של חברת הרשת הפדרלית (Minutes 25 January 2002 № 109) "FGC merges grids into a company with capitalization of $2 bn". Kommersant. 2007-02-15. נבדק ב-2008-07-27.
המרוץ לדראג של רו פול: עונה 8

העונה השמינית של המרוץ לדראג של רו פול עלתה לשידור ב-7 במרץ 2016 בארצות הברית. מישל ויסאז' חזרה כשופטת קבועה יחד עם רוס מת'יוס וקרסון קרסלי ששפטו לסירוגין. 12 מלכות דראג התחרו על התואר "כוכבת הדראג הבאה של אמריקה". הפרסים לזוכה הם אספקה לשנה של מוצרי קוסמטיקה של אנסטסיה בוורלי הילס ופרס כספי של 100,000 דולר. זו הייתה העונה האחרונה ששודרה אך ורק בלוגו, כאשר התוכנית עברה ל-VH1 בעונה התשיעית שלה. הזוכה של העונה השמינית היא בוב דה דראג קווין, כשהיא מקדימה את נעמי סמולס וקים צ'י שהגיעו למקום השני. סינתיה לי פונטיין זכתה בתואר חביבת הקהל. ב-20 באוגוסט 2020, צ'י צ'י דוויין נפטרה מסקלרודרמה ודלקת ריאות. הפרטים (שמות, גילאים וערים) נכונים לזמן הצילומים.   המתמודדת ניצחה בעונה זו של "המרוץ לדראג של רו פול".   המתמודדת הגיעה למקום השני.   המתמודדת קיבלה את תואר חביבת הקהל.   המתמודדת ניצחה באתגר.   המתמודדת הגיעה לאחד משני המקומות האחרונים.   המתמודדת הודחה.   המתמודדת חזרה כאורחת לאותו פרק.   המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים. ניקול ריצ'י אסתר דין ג'מאל סימס לוסיאן פיאן פייט אוונס טאשה סמית' כריס שטיין מרל גינסברג דבי הארי שאנל אימאן ג'יג'י חדיד מארק ג'ייקובס טודריק הול תומאס רוברטס ויויקה איי פוקס דייוויד סדאריס איימי סדריס
אקדמיק נאביקו

אקדמיק נאביקו אפ. אמ. פי (במקדונית: Навико Академија ФМП) היא קבוצות כדורסל מקדונית מהעיר סקופיה, המשחקת בליגת העל המקדונית בכדורסל. המועדון נוסד כאקדמיה לפיתוח שחקנים בשנת 2013, את עונתה הראשונה עשתה הקבוצה בליגה המקדונית השלישית בעונת 2014/15, בסיום עונה זו הייתה הקבוצה במקום ה-2 והעפילה לראשונה לליגת המשנה בה שיחקה ברציפות עד לעונת 2018/19 אז סיימה במקום הראשון ללא הפסדים, במשחקי הפלייאוף על העלייה הישירה הפסידה הקבוצה למזט סקופיה 2, בעקבות כך התמודדה בסיבוב הפלייאוף השני כנגד שאוקפי שסיימה במקום האחרון בפלייאוף הירידה מליגת העל. במשחק הראשון ניצחה הקבוצה 94–67 והמשחק השני הסתיים בניצחון טכני לאחר ששאוקפי לא הופיעה למשחק הגומלין. בעקבות הניצחון העפילה הקבוצה לראשונה לליגה הראשונה. עונתה הראשונה בליגה הייתה עונת 2019/20 שנעצרה לאחר 17 מחזורים בעקבות מגפת הקורנה כאשר הקבוצה ממוקמת במקום ה-8 מתוך 10 במאזן של 4 ניצחונות ו-14 הפסדים. בעונתה השנייה, עונת 2020/21 סיימה הקבוצה במקום ה-8 מתוך 12 עם מאזן של 10 ניצחונות ו-11 הפסדים והעפילה לפלייאוף העליון, ברבע הגמר הפסידה 2–0 לראשונה בטבלה פליסטר ביטולה. לקראת עונת 2021/22 נרשמה הקבוצה לראשונה לליגה הבלקנית. מדיה וקבצים בנושא אקדמיק נאביקו בוויקישיתוף הקבוצה באתר היורובאסקט האתר הרשמי של אקדמיק נאביקו (במקדונית)
ולדימיר שבצ'נקו

ולדימיר ניקיטוביץ' שבצ'נקו (23 בדצמבר 1929 — 30 במרץ 1987) היה במאי קולנוע סובייטי-אוקראיני. איש אמנות מוערך, קיבל לאחר מותו את פרס ברית המועצות (1988), פרס אוקראינה הסובייטית (1978) ופרס ניקה (1989). ולדימיר שבצ'נקו נולד ב-23 בדצמבר 1929 בעיר באלטה (כיום מחוז אודסה, אוקראינה). בשנת 1967 סיים את לימודיו במחלקת הצילום של VGIK. לאחר התאונה בתחנת הכוח הגרעינית בצ'רנוביל, כבמאי ותסריטאי, במוקד האסון, הוא צילם סרט תיעודי-פובליציסטי ייחודי "צ'רנוביל. כרוניקה של שבועות קשים", שזכתה במספר פרסים גבוהים. ולדימיר שבצ'נקו מת ב-30 במרץ 1987 בקייב ממחלות קרינה והרעלה כימית קשה, שהתקבל כתוצאה משהותו בתחנת הכוח הגרעינית בצ'רנוביל. 1980 — רכבת חירום 1985 — מתקפת נגד. 1966 — קולדונה. חרדות ותקוות 1967 — זמן, זכור! 1970 — צהריים טובים, לבוב 1970 — עיר האריות העתיקה 1971 — כפרה 1973 — הקרב על קייב 1974—1977 — אוקראינה הסובייטית. שנים של מאבק וניצחונות 1974 — אוקראינה מהללת גיבורים 1975 — גובהו של מקסים גורז'יי 1981 — למען שלום עלי אדמות 1983 — שמך — סבסטופול 1986 — צ'רנוביל. כרוניקה של שבועות קשים. שבצ'נקו הוכרז כאזרח כבוד בעיר קייב ובמספר ערים במדינה יש אנדרטאות לזכרו. אסטרואיד החגורה הראשי 6684 וולודשבצ'נקו נקרא לכבודו. נתגלה ב-19 באוגוסט 1977 על ידי האסטרונום ניקולאי צ'רניך. ולדימיר שבצ'נקו, במסד הנתונים הקולנועיים IMDb (באנגלית) ולדימיר שבצ'נקו, במסד הנתונים הקולנועיים KinoPoisk (ברוסית) ולדימיר שבצ'נקו צ'רנוביל. מבט על מחיר החיים «Чернобыль: Хроника тяжелых недель». В Киеве покажут фильм Владимира Шевченко, снятый в 1986 году. «День» "6684 Volodshevchenko (1977 QU)". JPL Small-Body Database Browser. NASA.
אוגוסטוס וינסנט טאק

אוגוסטוס וינסנט טאק (באנגלית: Augustus Vincent Tack; 9 בנובמבר 1870 – יולי 1949) היה צייר אמריקאי של דיוקנאות, נופים וציור מופשט. טאק נולד בפיטסבורג שבפנסילבניה ועבר עם משפחתו לניו יורק בשנת 1883. לאחר שסיים את לימודיו במכללה בניו יורק בשנת 1890, למד טאק בליגת הסטודנטים לאמנות בניו יורק עד 1895. הוא הציג את תערוכת היחיד הראשונה שלו בגלריות קראושה בניו יורק בשנת 1896. בשנה שלאחר מכן עבר להתגורר במושבת אמנים בדירפילד, מסצ'וסטס, שם פגש ואחר כך התחתן עם אנייס גורדון פולר, בתו של האמן ג'ורג' פולר. טאק החזיק סטודיו בניו יורק משנת 1894 ועד סוף ימיו. היו לו תערוכות תכופות בגלריות בניו יורק. משנת 1900 ועד שנות העשרים הוצגו עבודותיו באופן קבוע במוזיאון האמנות של וורסטר, בתערוכות הבינלאומיות של קרנגי בפיטסבורג ובאקדמיה לאמנויות יפות של פנסילבניה בפילדלפיה. הוא לימד בליגת הסטודנטים לאמנות בניו יורק בין השנים 1906 ל-1910 ובאוניברסיטת ייל בשנים 1910 עד 1913. הוא גם שיתף סטודיו עם חברו, עמיתו האמן ויל האצ'ינס בדירפילד, מסצ'וסטס במהלך שנות ההוראה האלה. בשנים 1914 ו-1915 עבודתו משכה את תשומת לבו של אספן האמנות והמבקר דאנקן פיליפס, שהפך לחברו הקרוב ולפטרון הראשי שלו. פיליפס וטאק שיתפו פעולה גם בארגון סלון המלחמה של בעלות הברית בשנת 1918. טאק נפטר בשנת 1949 בניו יורק. דיוקנאותיו וציורי הקיר של טאק היו בסגנון מסורתי, אך הוא צייר גם נופים חצי-מופשטים מיסטיים ויצירות מופשטות בנושאים רוחניים. ציורים אלה, הביעו חקירות טבע סובייקטיביות ופיוטיות לא הצליחו מבחינה מסחרית. הציור "זמן ומחוץ לזמן" הוא דוגמה המציגה סגנון החצי מופשט של טאק במקרה זה עננים. אף על פי שטאק המשיך לצייר דיוקנאות קונבנציונליים וציורי קיר בהשראה קלאסית בהמשך הקריירה שלו, הישגיו המקוריים ביותר נותרו ציורי הנוף החצי-מופשטים, שרבים מהם היו בהשראת תצלומי הנוף של המערב האמריקאי. אלה בוצעו כמעט אך ורק עבור פיליפס. משנת 1941 ואילך, טאק החזיק סטודיו בוושינגטון, שם הוא הפיק פורטרטים של מנהיגים פוליטיים וצבאיים, כולל אייזנהאואר וטרומן, תוך שהוא ממשיך לצייר את הציורים המופשטים הפיוטיים שלו. ציוריו של טאק באוסף פיליפס דומות לציוריו של קליפורד סטיל וציירים אקספרסיוניסטים מופשטים ידועים יותר. הוא נחשב כמבשר חשוב לאקספרסיוניזם האמריקני המופשט. המוזיאון לאמנות של ברוקלין, מוזיאוני האמנות של אוניברסיטת הרווארד, מוזיאון האמנות של הונולולו, המוזיאון המטרופוליטן לאמנות, הגלריה הלאומית לאמנות, וושינגטון הבירה, אוסף פיליפס, וושינגטון הבירה ומוזיאון טלפייר לאמנות, (ג'ורג'יה) הם בין האוספים הציבוריים המכילים יצירות מאת אוגוסטוס וינסנט טאק. מדיה וקבצים בנושא אוגוסטוס וינסנט טאק בוויקישיתוף "Hutchins Biography" Green, Eleanor, Augustus Vincent Tack, 1870-1949: twenty-six paintings from the Phillips Collection, Augustus Vincent Tack Extensive description Augustus Vincent Tack exhibition catalogs, libmma.contentdm.oclc.org
Insomniac Games

Insomniac Games היא מפתחת משחקי מחשב שבסיסה בארצות הברית. החברה פיתחה מספר משחקים אשר זכו להצלחה מסחרית. כמו כן היא פיתחה מספר דמויות קמע לפלייסטיישן כגון ספידרמן בשנת 2019 נרכש האולפן על ידי Sony Interactive Entertainment והפך לחלק מאולפני SIE Worldwide. החברה הוקמה בשנת 1994 על ידי טד פרייס בברבנק שבקליפורניה כ-Xtreme Software. הפרויקט הראשון שלה היה "Disruptor", שלא הצליח והחברה כמעט נסגרה. הפרויקט השני היה "ספיירו הדרקון", שזכה להצלחה ותוך שנתיים פותחו משחקי המשך דוגמת "ספיירו 2: זעמו של ריפטו!". לאור ההצלחה פותחו סדרות משחקים "Ratchet & Clank" ו-"Resistance" ("Resistance: Fall of Man"‏ בשנת 2006 ובהמשך עוד חמישה משחקים). בשנת 2014 החליטה החברה להרחיב את סדרות המשחקים והחל בפיתוח "Sunset Overdrive" ו-"Song of the Deep". בשנת 2018 יצא המשחק "ספיידרמן", המותאם לפלייסטיישן 4. עד לשנת 2019 הייתה Insomniac חברה עצמאית ששיתפה פעולה עם חברות הפצה כמו "Microsoft" ו-"Electronic Arts". באותה שנה נרכשה על ידי "Sony Interactive Entertainment" ומאז פועלת כחטיבה של התאגיד. חברת "High Impact Games" הוקמה על ידי פורשי אינסומניאק. החברה משתפת פעולה עם "Naughty Dog" ופיתוחים טכנולוגיים מועברים בין החברות. "IGN" כללה את החברה ברשימת ה־20 חברות מפתחות המשחקים הכי טובות בכל הזמנים. מדיה וקבצים בנושא Insomniac Games בוויקישיתוף אתר האינטרנט הרשמי של Insomniac Games (באנגלית) Insomniac Games, ברשת החברתית פייסבוק Insomniac Games, ברשת החברתית אקס (טוויטר) Insomniac Games, ברשת החברתית אינסטגרם Insomniac Games, סרטונים בערוץ היוטיוב Insomniac Games, ערוץ באתר Twitch.tv נתונים על החברה Insomniac Games - #20 Top Video Game Makers - IGN, www.ign.com
אסון סביבתי

אָסוֹן סְבִיבָתִי או אָסוֹן אֵקוֹלוֹגִי הוא אסון הגורם לנזק בלתי הפיך לסביבה הטבעית. אסונות אקולגים בדרך כלל גורמים זיהום סביבתי גדול ממדים, הנגרם כתוצאה ממעשי מלחמה מכוונים כגון הפצצות גרעיניות, מה שמבדיל אותם מאסונות טבע. אסונות סביבתיים מראים כיצד סכסוכים בין בני האדם בתוך שטחים או בטריטוריות מובילות לתוצאות נרחבות או ארוכות טווח. אסונות אלה כללו מקרי מוות של חיות בר, בני אדם וצמחים, או הפרעה חמורה בחיי אדם או בבריאות, וייתכן שדורשים או דרשו הגירה. אסונות סביבתיים לאורך ההיסטוריה השפיעו על החקלאות, על הביולוגיה של הסביבה וחיות הבר, על הכלכלה או על בריאות בני האדם. האסון האקולוגי הנפוץ ביותר הוא זיהום הסביבה, אשר נגרם כתוצאה ממפעילם המשחררים סוגי עשן בעזרת פחם ועוד, ומפרים את האיזון האקולוגי באטמוספירת כדור הארץ. הנה רשימה חלקית של אסונות סביבה ידועים: אסון בופאל, 1984 - אסון תעשייתי רב נפגעים שהתרחש בבופאל ב־1984. האסון נגרם כתוצאה משחרור לא מכוון של 42 טונות של מתיל איזוציאנט (MIC) ממפעל לייצור חומרי הדברה של חברת יוניון קרבייד, הודו, שממוקם בליבה של העיר בופאל, במדינת מאדהיה פרדש במרכז הודו. אסון צ'רנוביל, 1986 - תאונה אשר התרחשה ב-26 באפריל 1986 בשעה 01:23 לפנות בוקר בתחנת הכוח הגרעינית צ'רנוביל, בצפון מערב אוקראינה, כ-16 ק"מ מהגבול עם בלארוס, אסון הנפורד, 1986 - מתחם ייצור גרעיני שהופעל על ידי הממשל הפדרלי של ארצות הברית על גדות נהר קולומביה במחוז בנטון שבמדינת וושינגטון. אסון הנפט של אקסון ואלדז, 1989 - אסון אקולוגי, שנגרם מדליפת נפט גולמי ממכלית הנפט אקסון ואלדז, אשר אירע ב-24 במרץ 1989 במפרץ הנסיך ויליאם שבדרום אלסקה. דליפת הנפט במפרץ מקסיקו, 2010 - דליפת נפט מסיבית מתמשכת באזור מפרץ מקסיקו שנחשבת לאסון הסביבתי הגדול ביותר בהיסטוריה. האסון הגרעיני בפוקושימה, 2011 - סדרת אירועים תאונתיים שאירעו בתחנת הכוח הגרעינית פוקושימה 1 ביפן, כתוצאה מנזקי רעידת האדמה בסנדאי, ב-11 במרץ 2011, והצונאמי שבא בעקבותיה. ב-20 ביולי 2023 החל מבצע ראשוני בעולם על ידי האו״ם לפינוי מכלית הנפט FSO Safer, שנרכשה בשנות ה-80 על ידי ממשלת תימן. המכלית ננטשה בשנת 2015 מול מסוף הנפט ראס איסה שבשליטת החות'ים בים סוף מול חופי תימן, ומכילה יותר מ-1.1 מיליון חביות נפט. האו"ם גייס כ- 129 מיליון דולר כדי להעביר את הנפט לספינה חלופית, ולמנוע אסון סביבתי צפוי באזור הים האדום מהתבקעות הספינה, דליפת הנפט ופגיעה במערכת האקולוגית הימית מהגדולות בעולם, באוכלוסייה הגרה באזור ובכלכלתה של תימן ב-11 באוגוסט 2023 הסתיימה העברת 1.14 מיליון חביות נפט מהמכלית הנטושה למכלית 'נאוטיקה'. מדיה וקבצים בנושא אסון סביבתי בוויקישיתוף End-of-the-World Scenario:ecological Disaster אדלסון, דניאל; יורק, ניו (2023-07-19). "למנוע אסון סביבתי: המבצע לסילוק ה"פצצה המתקתקת" מים סוף". Ynet. נבדק ב-2023-07-19.
התעמלות אמנותית באולימפיאדת ריו דה ז'ניירו (2016) – קרב רב אישי

תחרות ההתעמלות האמנותית באולימפיאדת ריו דה ז'ניירו (2016) – קרב רב אישי התקיימה ב-HSBC ארנה בריו דה ז'ניירו, ברזיל, כאשר המוקדמות התקיימו ב-19 באוגוסט והגמר התקיים למחרת, ב-20 באוגוסט. התחרות כללה את סבב המוקדמות ואת הגמר עצמו. לאחר שלב המוקדמות, נבחרו עשר המתעמלות מרגריטה מאמון, יאנה קודריאבצבה, גאנה ריזאטדינובה, מליטינה סטניוטה, סון יאון-ג'יי, נביאנה ולדינובה, קרולינה רודריגס, מרינה דורונדה, קציארינה הלקינה וקסניה מוסטפאווה להתמודד אחת כנגד השנייה בגמר. במהלך הגמר, ביצעו המתעמלות ארבעה מקצים (כדור, חישוק, קלאבים וסרט), כשהציונים נספרו וחוברו לסכום סופי. כתב מודגש — הציון הגבוה ביותר באותו המקצה. Q: העפלה לשלב הבא בהתאם למקום הסיום במקצה הפרטני. מקור: IOC, Rio 2016 Gymnastics Rhythmic - Olympic Results by Discipline, Olympics.com (באנגלית)
יחסי אירלנד–קפריסין

יחסי אירלנד–קפריסין הם היחסים הדו-צדדיים בין הרפובליקה של אירלנד לרפובליקת קפריסין. שתי המדינות חברות באיחוד האירופי ובאומות המאוחדות. אנשי צבא אירים נשלחו לקפריסין כחלק מכוח השמירה על השלום בקפריסין מטעם האו"ם. נשיא קפריסין טסוס פפדופולוס הוביל משלחת של פוליטיקאים ודיפלומטים קפריסאים לדבלין בשנת 2005 כדי לחזק את הקשרים בין אירלנד וקפריסין. כחלק מביקורו באירלנד, פפדופולוס השיק באופן רשמי את אזור העתיקות הקפריסאיות במוזיאון הלאומי של אירלנד (אנ'). אירלנד מחזיקה בקפריסין שגרירות בניקוסיה. קפריסין מחזיקה באירלנד שגרירות בדבלין. מדיה וקבצים בנושא יחסי אירלנד–קפריסין בוויקישיתוף Embassy of the Republic of Cyprus in Dublin - Bilateral Relations with Ireland, www.mfa.gov.cy Crowd is praised for its good behaviour - Independent.ie, web.archive.org, ‏2014-03-02
צרכים קרימינוגניים

צרכים קרימינוגניים או גורמי סיכון דינמיים הם גורמי סיכון שדוחפים את העבריין לפשיעה. ההתייחסות למושג "צרכים" במובן של צרכים קרימינוגניים השתרשה בעקבות מאמר רב השפעה שפורסם בשנת 1990 על ידי החוקרים אנדרוז, בונטה והוג. על פי עיקרון זה, במוקדי הטיפול בעבריינים ומטרותיו צריכים לעמוד גורמי הסיכון הדינמיים (למשל הצורך להשתייך לחבורת רחוב או לכנופיה), הן משום שגורמים אלה ניתנים לשינוי והם משום שהם מעלים את הסיכון להישנות העבירה. גורמים נוספים הם, למשל, אישיות אנטי־סוציאלית, חברים אנטי־סוציאליים, עמדות ואמונות אנטי־סוציאליות, שימוש בסמים, בעיות בתפקוד המשפחתי, היעדר תעסוקה, בעיות בשליטה עצמית, היעדר כישורים לפתרון בעיות, וסביבת מגורים בעייתית. כל הגורמים הללו דוחפים את האדם לפשיעה, אך ניתנים באופן פוטנציאלי לשינוי, להבדיל מגורמים סטטיים, כמו היסטוריה פלילית או היסטוריה של קורבנות להתעללות או הזנחה, שאינם ניתנים לשינוי. אם כן, צרכים קרימינוגניים קשורים למאפיינים, לתכונות אישיות, לבעיות ולנושאים המעסיקים את האדם, ויש להם זיקה ישירה לצרכים המניעים אותו לבצע את העבירה שוב ושוב. גורמים אלה נוטים להיות יציבים לאורך זמן (משך חודשים או שנים) אך מטבע הדברים ניתנים לשינוי באמצעות טיפול מתאים, או למשל כתוצאה משינויים באורח החיים של האדם. כאשר קרימינולוגים מנסים לקבוע את הסיבות לפשע או מעריכים מסוכנות, חלק מהניתוח בוחן את הצרכים הקרימינוגניים של העבריין. לעיתים קרובות נשאלת השאלה, "אם לעבריין היה דבר מה (משהו שהעבריין צריך וחסר), האם הוא עדיין היה מבצע את הפשע?" מעבר לעיקרון הצורך (גורמי סיכון דינמיים), במאמרם הציעו אנדרוז, בונטה והוג שני עקרונות נוספים. הראשון הוא עיקרון הסיכון (Risk principle). על פי עיקרון זה, יש להתאים את דרגת האינטנסביות של הטיפול והשיקום לדרגת הסיכון של העבריין, קרי, עבריינים בסיכון גבוה יקבלו תוכניות אינטנסביות ואילו עבריינים בסיכון נמוך לא יוכנסו למוסדות תיקון על מנת למנוע התחברות דיפרנציאלית שלהם עם עבריינים בסיכון בינוני-גבוה. העיקרון השלישי שהוצע היה עקרון התגובתיות או ההיענות לטיפול (Responsivity principle), לפיו יש להתאים את תוכניות ההתערבות לכישורים, למוטיבציה, וליכולות הלמידה של העבריין. אף על פי שבמהלך השנים נוספו עוד עקרונות, שלושת העקרונות (עיקרון הסיכון, הצורך, התגובתיות) נחשבים עדיין למרכזיים ביותר בטיפול בעבריינים. תאוריית ההתחברות הדיפרנציאלית התנהגות אנטי-חברתית עבריינות נוער עבריינות מין רצידיביזם D. A. Andrews, James Bonta, R. D. Hoge, Classification for Effective Rehabilitation: Rediscovering Psychology, Criminal Justice and Behavior 17, 1990-03, עמ' 19–52 doi: 10.1177/0093854890017001004 D. A. Andrews, James Bonta, J. Stephen Wormith, The Recent Past and Near Future of Risk and/or Need Assessment, Crime & Delinquency 52, 2006-01, עמ' 7–27 doi: 10.1177/0011128705281756
סאר (פירושונים)

האם התכוונתם ל... סאר – נהר בצרפת ובגרמניה אישים: בונה סאר – כדורגלן צרפתי מלאנג סאר – כדורגלן צרפתי סאלי סאר – כדורגלן מאוריטני סר סער
התעמלות אמנותית באולימפיאדת לונדון (2012) – קרב רב אישי

תחרות ההתעמלות האמנותית באולימפיאדת לונדון (2012) – קרב רב אישי התקיימה בארנה של ומבלי בלונדון, הממלכה המאוחדת, כאשר ההכשרה התקיימה ב-9 וב-10 באוגוסט והגמר התקיים יומיים לאחר מכן, ב-11 באוגוסט. התחרות כללה את סבב המוקדמות (שחולק לשניים) ואת הגמר עצמו. לאחר שלב המוקדמות, נבחרו עשר המתעמלות יבגניה קנייבה, דריה דמיטריבה, אליה גאראייבה, סילביה מיטבה, לובוב צ'רקשינה, סון יאון-ג'יי, אלינה מקסימנקו, יואנה מיטרוש, נטע ריבקין ואנה ריזטדינובה להתמודד אחת כנגד השנייה בגמר. במהלך הגמר, ביצעו המתעמלות ארבעה מקצים (כדור, חישוק, קלאבים וסרט), כשהציונים נספרו וחוברו לסכום סופי. כתב מודגש — הציון הגבוה ביותר באותו המקצה. Q: העפלה לשלב הבא בהתאם למקום הסיום במקצה הפרטני. מקור: IOC, London 2012 Athletics - Olympic Results by Discipline, Olympics.com (באנגלית)
פיסמייקר (קומיקס)

פיסמייקר (באנגלית: Peacemaker, בתרגום חופשי: "משכין השלום") הוא דמות בדיונית של גיבור-על ונבל-על שהופיעה תחילה בחוברות הקומיקס של חברת צ'ארלטון קומיקס ולאחר מכן של חברת DC קומיקס. הדמות הופיעה לראשונה בחוברת Fightin' 5 #40 מנובמבר 1966, ונוצרה על ידי הכותב ג'ו גיל והמאייר פאט בויאט. פיסמייקר הוא אלטר אגו אותו חלקו שתי דמויות מרכזיות, כריסטופר סמית' ומיטשל בלאק. פיסמייקר, לוחם מיומן וקטלני, מתהדר בכך שהקדיש את חייו למען השלום. הוא מונע בידי גרסה קיצונית של פציפיזם, לפיה השלום מקדש את האמצעים להשגתו - ובכך, פיסמייקר מוכן להרוג בשם אהבתו לשלום. הגרסה הראשונה של כריסטופר סמית' נוצרה בתחילה כדיפלומט פציפיסט שפועל נגד דיקטטורים באמצעות כלי נשק לא קטלניים. גרסאות מאוחרות יותר של הדמות התפתחו לכדי פורעי חוק אלימים יותר, שמוכנים להקריב קורבנות למען "טובת הכלל" והשכנת השלום. עם רכישת הזכויות לדמות בידי חברת DC קומיקס, נוסף לה סיפור מקור טרגי, שנועד להסביר את הקונפליקט בין מניעיו ובין מעשיו בפועל. בגרסה זו, כריסטופר סמית' הצעיר פיתח מחלת נפש כתוצאה מהבושה שסבל הודות לאביו, שפעל כמפקד נאצי במחנה השמדה במלחמת העולם השנייה. הוא מאמין שרוחו של אביו רודפת אותו ללא הרף, ומדמה לעצמו שרוחות האנשים שהוא הורג, או שנהרגים בסביבתו, נאספות בתוך הקסדה שלו ויכולות להציע לו עצות ופרשנויות. בנוסף לכריסטופר סמית' פעלו ביקום DC שני "פיסמייקרים" נוספים. פיסמייקר השני הופיע בחוברת אחת בלבד, ולחם בליגת הצדק. מיטשל בלאק היה מנתח שגויס ל"פרויקט פיסמייקר" בחסות ממשלת ארצות הברית, ופעל כגיבור-על בטרם נהרג בחוברות "המשבר האינסופי". ביקום DC המחודש שלאחר אירועי "פלאשפוינט", כריסטופר סמית' חבר ביחידת המתאבדים. דמותו של פיסמייקר היוותה השראה לדמותו של "הקומיקאי" בחוברות "Watchmen". את דמותו של כריסטופר סמית'/פיסמייקר ביקום הקולנועי של DC מגלם השחקן ג'ון סינה. הדמות הופיעה לראשונה בסרט הלייב אקשן "יחידת המתאבדים" משנת 2021, ובסדרת טלוויזיה מבית HBO Max שעלתה בינואר 2022. בפרומו למשחק מורטל קומבט 1 שייצא בספטמבר 2023 הפיסמייקר מופיע כדמות שניתנת לרכישה, עם דמויות קומיקס נוספות. דף הדמות, באתר הרשמי של DC קומיקס דף הדמות, בפרויקט ויקיה של DC קומיקס
חסרי קשקשים

חסרי קשקשים (Euphyllophyta), היא קבוצה של צמחים וסקולריים הכוללת את הקבוצות: קבוצת צמחי זרע (Spermatophyta) מערכת הציקסאים (Cycadophyta) מערכת הגינקואיים (Ginkgophyta) מערכת המחטנאים (Pinophyta) מערכת הגנטאים (Gnetophyta) מערכת בעלי הפרחים (Anthophyta) קבוצת שרכנים (Moniliformopses) מערכה שרכאים (Polypodiopsida) מערכה מארטידים (Marattiopsida) מערכה שבטבטים (Equisetophyta) מחלקת בעלי פרקים (Sphenopsida) מערכה חשוכי עלים (Psilotophyta) מחלקת פסילופיטאים (Psilotopsida). סוגים נכחדים מקבוצה זו כוללים את הצמח פרטיקה. ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אפדרין

אֵפֶדְרין (בלועזית: Ephedrine; שמות מסחריים: אפדרין הידרוכלוריד ואפדרין סינתטיקה) הוא תרופה אדרנרגית וחומר ממריץ. אפדרין מסייע באופן זמני כנגד קוצר נשימה, לחץ בחזה וצפצופים הנובעים מאסתמה. הוא עשוי לשמש גם לטיפול במחלות רבות אחרות, ובהן נרקולפסיה, דלקת סימפונות כרונית, השמנת יתר חולנית, ומצבים בהם המטופל חווה תת לחץ דם, אך לאפדרין קיימים תחליפים רבים מועדפים, ומסיבה זו הוא בשימוש מופחת בעשורים האחרונים. פסאודואפדרין הוא סטריאואיזומר של אפדרין, עם פעילות דומה. תופעות הלוואי הנפוצות של אפדרין (ופסאודואפדרין) הן לחץ דם גבוה, דפיקות לב מואצות ורעידות, הנגרמות עקב גירוי הלב ומערכת העצבים המרכזית ועשויות לחלוף עם הפחתת המינון של התרופה. עוד תופעות לוואי נפוצות הן קושי בשינה, חוסר ברעב וקושי להשתין. תופעות לוואי חמורות של אפדרין הן שבץ והתקף לב. השימוש בתרופה בזמן הריון הוא כנראה בטוח, אם כי אין כמעט מחקרים בנושא. השימוש בה בזמן הנקה אינו מומלץ. השימוש באפדרין מאיץ את הקולטנים האדרנרגיים α ו-β. אפדרין אופיין לראשונה בשנת 1885 ונכנס לשימוש מסחרי בשנת 1926. הוא מופיע ברשימת התרופות החיוניות של ארגון הבריאות העולמי. הוא זמין כתרופה סוגנית. בדרך כלל ניתן למצוא אותו בצמחים מסוג שרביטן. תוספי תזונה המכילים אפדרין אינם חוקיים בארצות הברית, למעט אלה המשמשים ברפואה הסינית המסורתית, שם נוכחותה מצוין על ידי má huang. אפדרין מופק מהצמח אפדרה סיניקה (Ephedra sinica) (אנ'), אשר שימש בסין למטרות רפואיות במשך אלפי שנים. התרכובת הטהורה של אפדרין בודדה ואופיינה לראשונה על ידי הכימאי האורגני היפני נגאי נגאיושי (אנ') בשנת 1885. לאחר מכן היא נשכחה עד שהתפרסמה מחדש בעולם הרפואה על ידי צ'ן ושמידט בשנות העשרים. אפדרין הפך לכדור פופולרי ויעיל ביותר לאסתמה, במיוחד מכיוון שניתן היה ליטול אותו דרך הפה, בניגוד לאדרנלין (שאז היה הטיפול הסטנדרטי). השימוש באפדרין כטיפול באסתמה הגיע לשיאו בסוף שנות החמישים, אך מאז חלה ירידה הדרגתית בשימוש הטיפולי בו. מתרופה רגילה, אפדרין הפך לתרופת רחוב אשר מוסיפים אותו בתוספי תזונה. מוצרי תזונה המכילים אפדרין אסורים כיום במדינות רבות, מכיוון שהם מהווים מקור עיקרי לייצור התרכובת הממכרת מתאמפטמין (קריסטל מת). מדיה וקבצים בנושא אפדרין בוויקישיתוף אפדרין באתר Infomed אפדרין באתר Drugs.com אפדרין, באתר אנציקלופדיה בריטניקה (באנגלית) Ephedrine: Uses, Dosage & Side Effects, Drugs.com (באנגלית) Gerald G. Briggs, Roger K. Freeman, Sumner J. Yaffe, Drugs in Pregnancy and Lactation: A Reference Guide to Fetal and Neonatal Risk, Lippincott Williams & Wilkins, 2011, ISBN 978-1-60831-708-0. (באנגלית) Ephedrine Use During Pregnancy, Drugs.com (באנגלית) Ephedrine Monograph for Professionals, Drugs.com (באנגלית) János Fischer, IUPAC, C. Robin Ganellin, Analogue-based Drug Discovery, John Wiley & Sons, 2006-12-13, ISBN 978-3-527-60749-5. (באנגלית) Debasis Bagchi, Harry G. Preuss, Obesity: Epidemiology, Pathophysiology, and Prevention, Second Edition, CRC Press, 2012-07-06, ISBN 978-1-4398-5426-6. (באנגלית) World Health Organization, World Health Organization model list of essential medicines: 21st list 2019, 2019 Ephedrine Monograph for Professionals - Drugs.com, web.archive.org, ‏2017-09-09 M. R. Lee, The history of Ephedra (ma-huang), The Journal of the Royal College of Physicians of Edinburgh 41, 2011-03, עמ' 78–84 doi: 10.4997/JRCPE.2011.116 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.